Da Filip 2. i [[1193]] giftede sig med [[Valdemar den Store]]s datter [[Ingeborg af Danmark (fransk dronning)|Ingeborg]], fik Danmark meget omtale i Frankrig; og omkring år [[1200]] kom digtet ''Renaut de Montauban'' med Holger Danske i en fremtrædende rolle som fætter til Renaut og hans tre brødre. Deres farbror Girard de Roussilon er Karl den Stores [[vasal]], som har sluttet [[forlig]] med kejseren efter en strid. Renaut spiller en dag [[skak]] med kejserens nevø, som fornærmer ham, og det ender med, at Renaut slår ham ihjel med skakbrættet. Skakspillet var lige kommet til [[Vesten]] sidst i 1100-tallet, men her ender det med forfærdelse, for Renaut og hans brødre må gemme sig i [[Ardennerne|Ardennerskoven]], hvor de tilbringer syv år og bygger [[borg]]en Montauban ved [[Bordeaux]]. Karl den Store går til angreb på fæstningen, men de fire brødre får hjælp af [[troldmand]]en Maugis og vidunderhesten Baiart. En af dem falder, og under kejser Karls [[belejring]] er de tre andre ved at dø af sult. Holger Danske er beklemt over at være splittet mellem sin troskabsed til kejseren og sin [[loyalitet]] mod sine tre genlevende fætre. Han beslutter at hjælpe dem til at flygte, men får ingen tak for det; faktisk udfordrer Renaut ham til [[duel]], hvor også de to heltes heste kommer op at slås. Holger Danske formår dog at vende tilbage til Karl den Store; men her bliver han mødt med en anklage om [[forræderi]].<ref>Knud Togeby: "Europæisk litteratur", ''Verdens litteraturhistorie'' bind 2 (s. 336)</ref>
[[Fil:Roman_d’Ogier_le_Danois.jpg|thumb|Illustration til ''Ogier le Danois'', [[1405]].]]
== ''La Chevalerie d'Ogier de Danemarche'' ==
I de første år efter 1200 blev der skrevet et stort digt med Holger Danske som hovedperson. Det er digtet ''La Chevalerie d'Ogier de Danemarche'' (= Holger af Danmarks ridderskab), hvor Holger kaldes ''Ogier''.<ref>Knud Togeby: "Europæisk litteratur", ''Verdens litteraturhistorie'' bind 2 (s. 237)</ref>
 
I [[kvad]]et er han søn af den danske konge [[Gudfred]] og udleveres til [[Frankere|frankerkongen]] Karl den Store som [[gidsel]] for freden. Da Gudfred bryder freden, skal Ogier dræbes; men Karl den Stores [[hofdame]]r beder indtrængende om, at hans liv bliver skånet, fordi de godt kan lide ham. Han er jo ikke skyldig i sin fars handlinger og bliver skånet. Senere i det 13. århundrede findes kvadet ''Les Enfances Ogier'' om en ærværdig [[ridder]] ved Karl den Stores hof, der i slutningen af kvadet fører den [[Frankerriget|frankiske]] hær til sejr over [[saracener]]ne.
Jura Juridiske_begreber Samfund Fiktive_personer